|  |  |  |
| --- | --- | --- |
|  | OBČINA HORJUL  Občinski trg 1  1354 HORJUL   (01) 7591 120 / 040 350 273 [www.horjul.si](http://www.horjul.si); e-mail: [obcina@horjul.si](mailto:obcina@horjul.si) |  |

**RAZPISNA**

**DOKUMENTACIJA**

k Javnemu razpisu za sofinanciranje

Letnega programa športa v Občini Horjul za leto 2026

Vsebina:

1. Javni razpis (str. 1-3)
2. Odlok o sofinanciranju Letnega programa športa v občini Horjul (4-9)
3. Pogoji in merila za izbiro, ocenjevanje in vrednotenje LPŠ v občini Horjul (izvleček za leto 2026) (str. 10-13)
4. Letni program športa (str. 14-15)
5. Vzorec pogodbe (str. 16-18)

Številka: 671-0018/2025-7

Datum: 30.01.2026

|  |
| --- |
| **BESEDILO JAVNEGA RAZPISA** |

Na podlagi 21. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B), določil 4. in 5. točke Nacionalnega programa športa (Uradni list RS, št. 24/00 in 31/00 – popr.), 9. člena Odloka o sofinanciranju Letnega programa športa v občini Horjul (Uradni list RS, št. 44/25), Pogojev in meril za izbiro, ocenjevanje in vrednotenje Letnega programa športa v Občini Horjul (sprejeto na 16. redni seji Občinskega sveta Občine Horjul, dne 12.06.2025) in 5. člena Letnega programa športa v občini Horjul za leto 2026 (sprejeto na 19. redni seji Občinskega sveta Občine Horjul, dne 18.12.2025) Občina Horjul objavlja

**JAVNI RAZPIS**

**ZA SOFINANCIRANJE LETNEGA PROGRAMA ŠPORTA**

**V OBČINI HORJUL ZA LETO 2026**

1. **NAROČNIK JAVNEGA RAZPISA:**

Naročnik javnega razpisa za sofinanciranje LPŠ (v nadaljevanju JR) je Občina Horjul, Občinski trg 1, 1354 Horjul.

1. **PREDMET JR:**

Za uresničevanje javnega interesa v športu se v občini v letu 2026 preko JR sofinancirajo:

ŠPORTNI PROGRAMI:

Prostočasna športna vzgoja otrok in mladine:

* celoletni prostočasni programi za otroke in mladino: do 6 let in od 7 do 19 let (PRO),

Športna rekreacija (RE):

* celoletni športnorekreativni programi za odrasle.

Šport starejših (ŠSTA):

* celoletni športnorekreativni programi za starejše.

ŠPORTNI OBJEKTI:

* subvencioniranje uporabe javnih športnih objektov v občini Horjul.

ORGANIZIRANOST V ŠPORTU:

* delovanje športnih društev.

ŠPORTNE PRIREDITVE:

* prednostne športne prireditve: Kolesarska dirka na Koreno, Horjul Hockey cup, Turnir v hokeju za mlade,
* druge lokalno pomembne športne prireditve,

1. **UPRAVIČENI IZVAJALCI LPŠ:**

Prijavitelji po 4. členu Odloka postanejo upravičeni izvajalci LPŠ, če izpolnijo naslednje pogoje:

* imajo sedež v občini in so na dan objave JR najmanj eno (1) leto registrirani v skladu z veljavnimi predpisi,
* ena od registriranih dejavnosti prijaviteljev je izvajanje športnih programov:
  + SKD: 93.120 – dejavnost športnih klubov,
  + SKD: 93.190 – druge športne dejavnosti,
* imajo za prijavljena področja športa:
  + zagotovljene materialne in prostorske pogoje ter ustrezno izobražen in/ali usposobljen kader za opravljanje strokovnega dela v športu,
  + izdelano finančno konstrukcijo, iz katere so razvidni viri prihodkov in stroškov izvedbe,
  + urejeno evidenco članstva (športna društva, zveze) ter evidenco o udeležencih programov.

Prijavitelji, ki ne izpolnjujejo navedenih pogojev, se v nadaljevanju postopka izločijo iz postopka ocenjevanja in vrednotenja.

1. **POGOJI IN MERILA ZA SOFINANCIRANJE LPŠ:**

Na JR prispele vloge bodo ovrednotene v skladu z Odlokom o sofinanciranju LPŠ v občini Horjul. Sestavni del JR in razpisne dokumentacije so Pogoji in merila za izbiro in vrednotenje LPŠ v občini Horjul (izvleček za leto 2026).

1. **VIŠINA RAZPISANIH SREDSTEV:**

Višina razpisanih sredstev na JR znaša 18.000,00 €**.** Proračunska sredstva so zagotovljena na proračunski postavki 1885 Športna društva – delovanje, prireditve, skladno s sprejetim Odlokom o proračunu občine za leto 2026 in LPŠ za leto 2026.

1. **ROK ZA PORABO SREDSTEV:**

Dodeljena sredstva morajo biti porabljena najkasneje do 31.12.2026.

1. **RAZPISNI ROK:**

Rok za prijavo na JR je do vključno: **torek, 03.03.2026.**

1. **ODPIRANJE IN OBRAVNAVA PRISPELIH VLOG TER OBVEŠČANJE O IZIDU JR:**

Postopek JR vodi komisija za izvedbo JR.

Vloge, ki ne bodo oddane pravočasno, ne bodo obravnavane in bodo na zahtevo vrnjene vlagatelju.

Odpiranje prispelih vlog bo komisija opravila najkasneje v osmih (8) dneh od zaključka JR in ne bo javno. V primeru nepopolnih vlog oziroma vlog s pomanjkljivo dokumentacijo bo komisija v roku osmih (8) dni od odpiranja vlog vlagatelje pozvala, da vlogo v roku osmih (8) dni dopolnijo. Če vloga v roku ne bo dopolnjena, bo s sklepom zavržena!

Zavrnjene bodo vse vloge, ki ne bodo izpolnjevale osnovnih pogojev določenih v besedilu razpisa in razpisne dokumentacije za posamezno področje športa.

Prijavitelji bodo z odločbo občinske uprave o izidu JR obveščeni v roku osem (8) dni po sprejeti odločitvi o izboru. Z izbranimi izvajalci bo župan občine podpisal pogodbe o sofinanciranju LPŠ za leto 2026.

1. **NAČIN DOSTAVE VLOG:**

Vlogo za sofinanciranje športnih programov in področij za leto 2026 mora vlagatelj izpolniti na prijavnih obrazcih in zraven predložiti vsa pripadajoča in zahtevana dokazila.

Celotno izpolnjeno dokumentacijo **»RAZPISNI OBRAZCI«** (v excel formatu) z vsemi zahtevanimi prilogami **v e-obliki (izključno v pdf formatu)** je potrebno v razpisnem roku poslati na e-naslov naročnika: **obcina@horjul.si.**

Šteje se, da je vloga prispela pravočasno, če je bila na e-naslov poslana zadnji dan roka za oddajo do 24:00 ure.

1. **KONTAKTNE OSEBE IN DODATNE INFORMACIJE:**

Informacije in navodila za sodelovanje pri razpisu dobijo kandidati na Občini Horjul, Občinski trg 1, 1354 Horjul.

Kontaktna oseba je Urša NAGODE: [ursa.nagode@horjul.si](mailto:ursa.nagode@horjul.si) ali 01 7591 124.

1. **INFORMACIJE O RAZPISNI DOKUMENTACIJI:**

Kandidati lahko razpisno dokumentacijo dvignejo na občinski upravi v času uradnih ur.

Razpisna dokumentacija je na voljo tudi na spletni strani občine: [www.obcina.horjul.si](http://www.obcina.horjul.si).

|  |  |  |
| --- | --- | --- |
| Številka:671-0018/2025-7 |  | Občina Horjul |
| Horjul, 30.01.2026 |  | Župan |
|  |  | Janko Prebil |

|  |
| --- |
| **ODLOK O SOFINANCIRANJU LETNEGA PROGRAMA ŠPORTA V OBČINI HORJUL** |

Na podlagi 16. člena Zakona o športu (Uradni list RS, št. 29/17, 21/18 – ZNOrg, 82/20 in 3/22 – ZDeb in 37/24 – ZMat-B), 15. člena Statuta Občine Horjul (Uradni list RS, št. 63/10, 105/10, 100/11, 80/13 in 28/25) in 13. člena Poslovnika Občinskega sveta Občine Horjul (Uradni list RS, št. 12/11, 28/25) je Občinski svet Občine Horjul na 16. redni seji dne, 12.06.2025 sprejel

ODLOK

O SOFINANCIRANJU LETNEGA PROGRAMA ŠPORTA V OBČINI HORJUL

1. SPLOŠNE DOLOČBE
2. člen

(vsebina odloka)

1. S tem odlokom se določa izvajalce posameznih področij letnega programa športa (v nadaljevanju: LPŠ), pogoje in merila za izbiro in vrednotenje izvajanja LPŠ na lokalni ravni, način določitve višine sofinanciranja, postopek izbire in sofinanciranja izvajanja LPŠ, način sklepanja in vsebino pogodb ter način izvajanja nadzora nad pogodbami o sofinanciranju.
2. člen

(opredelitev javnega interesa v športu)

1. Javni interes obsega naloge nacionalnega in lokalnega pomena, ki so določene v Nacionalnem programu športa v RS (v nadaljevanju: NPŠ) in so namenjene zagotavljanju optimalnih pogojev za kakovostno ukvarjanje s športom in gibalnimi dejavnostmi za ohranjanje zdravja. Javni interes v občini obsega dejavnosti na vseh področjih športa v skladu s prednostnimi nalogami, ki so opredeljene v Nacionalnem programu športa v RS in se uresničuje tako, da se:

* v proračunu občine zagotavlja finančna sredstva za sofinanciranje LPŠ,
* načrtuje, gradi in vzdržuje lokalno pomembne športne objekte in površine za šport v naravi,
* spodbuja in zagotavlja pogoje za opravljanje in razvoj vseh področjih športa.

1. LETNI PROGRAM ŠPORTA
2. člen

(opredelitev področij športa)

1. Za uresničevanja javnega interesa v športu se v skladu s proračunskimi možnostmi in ob upoštevanju načela enake dostopnosti javnih sredstev za vse izvajalce iz proračuna občine lahko sofinancirajo naslednja področja športa:

* ŠPORTNI PROGRAMI:
* prostočasna športna vzgoja otrok in mladine,
* športna vzgoja otrok in mladine s posebnimi potrebami,
* obštudijske športne dejavnosti,
* športna vzgoja otrok in mladine usmerjenih v kakovostni in vrhunski šport,
* kakovostni šport,
* vrhunski šport,
* šport invalidov,
* športna rekreacija,
* šport starejših.
* ŠPORTNI OBJEKTI IN POVRŠINE ZA ŠPORT V NARAVI
* izgradnja, posodobitve in opremljanje športnih objektov in površin za šport v naravi,
* upravljanje in obratovanje športnih objektov in površin za šport v naravi,
* subvencioniranje uporabe športnih objektov in površin za šport v naravi.
* RAZVOJNE DEJAVNOSTI V ŠPORTU
* usposabljanje in izpopolnjevanje strokovnih delavcev v športu,
* statusne pravice športnikov, strokovnih delavcev v športu in strokovna podpora programov,
* založništvo v športu,
* znanstveno raziskovalna dejavnost v športu,
* informacijsko komunikacijska tehnologija na področju športa.
* ORGANIZIRANOST V ŠPORTU
* delovanje športnih društev in njihovih zvez zna lokalni ravni.
* ŠPORTNE PRIREDITVE IN PROMOCIJA ŠPORTA
* športne prireditve,
* javno obveščanje o športu,
* športna dediščina in muzejska dejavnost v športu.
* DRUŽBENA IN OKOLJSKA ODGOVORNOST V ŠPORTU

1. člen

(izvajalci letnega programa športa)

1. Izvajalci LPŠ po odloku so:

* športna društva in športne zveze, ki so registrirani v RS,
* pravne osebe, ki so registrirane za opravljanje dejavnosti v športu v RS,
* ustanove, ki so ustanovljene za splošno koristen namen na področju športa, v skladu z zakonom, ki ureja ustanove,
* zavodi s področja vzgoje in izobraževanja, ki izvajajo javnoveljavne športne programe,
* samostojni podjetniki posamezniki, ki so registrirani za opravljanje dejavnosti v športu v RS in
* zasebni športni delavci.

1. Športna društva imajo pod enakimi pogoji prednost pri izvajanju programov in področij LPŠ.
2. člen

(LPŠ)

1. LPŠ je dokument, ki opredeli področja športa, ki so v koledarskem letu, za katerega se LPŠ sprejema, v občini prepoznani kot javni interes.
2. Glede na razvojne načrte, prioritete v športu, razpoložljiva proračunska sredstva ter kadrovske in prostorske razmere v lokalnem športu se v LPŠ določi:

* področja športa, ki se v proračunskem letu sofinancirajo iz občinskega proračuna,
* višino proračunskih sredstev za sofinanciranje posameznih področij športa,
* obseg in vrsto športnih programov in področij.

1. Predlog LPŠ pripravi pristojni organ občinske uprave, sprejme pa Občinski svet Občine Horjul.
2. POGOJI IN MERILA TER NAČIN DOLOČITVE VIŠINE SOFINANCIRANJA
3. člen

(pogoji in merila za izbiro in vrednotenje LPŠ)

1. Pogoji in merila za izbiro in vrednotenje LPŠ so kot priloga sestavni del tega odloka.
2. člen

(način določitve višine sofinanciranja)

1. Višina sofinanciranja prijavljenih področij športa se določi po naslednjem postopku:

* z LPŠ je določena višina sredstev za vsako razpisano področje športa,
* na osnovi prijav vseh prijaviteljev na JR se izračuna skupno število točk za vsako razpisano področje športa,
* vrednost točke je količnik med višino sredstev po LPŠ in skupnim številom točk razpisanega področja športa,
* končna višina sofinanciranja posameznega prijavljenega področja športa s strani prijavitelja je zmnožek števila (njegovih) zbranih točk in izračunane vrednosti točke.

1. POSTOPEK SOFINANCIRANJA LPŠ
2. člen

(način sofinanciranja LPŠ)

1. Sofinanciranje izvajanja LPŠ iz javnih sredstev se izvede z javnim razpisom (v nadaljevanju: JR).
2. člen

(JR in razpisna dokumentacija)

1. V skladu z Zakonom o športu (ZŠpo-1), odlokom in sprejetim LPŠ župan izda sklep o začetku postopka JR za sofinanciranje LPŠ. S sklepom določi: predmet sofinanciranja, predviden obseg javnih sredstev, cilje, ki se jih da doseči, in besedilo JR. Občinska uprava objavi JR.
2. Objava JR mora vsebovati:

* ime in naslov naročnika,
* pravno podlago za izvedbo JR,
* predmet javnega JR,
* navedbo pogojev za kandidiranje na JR (upravičeni izvajalci LPŠ),
* navedbo pogojev in meril za vrednotenje programov in področij športa,
* višino sredstev, ki so na razpolago na JR,
* obdobje, v katerem morajo biti porabljena dodeljena sredstva,
* rok, do katerega morajo biti predložene vloge in način oddaje vlog,
* datum in način odpiranja vlog,
* rok, v katerem bodo vlagatelji obveščeni o izidu JR,
* navedbo oseb, pooblaščenih za dajanje informacij o JR,
* informacijo o razpisni dokumentaciji.

1. Razpisna dokumentacija mora vsebovati:

* razpisne obrazce,
* navodila izvajalcem za pripravo in oddajo vloge,
* informacijo o dostopnosti do odloka, LPŠ ter pogojev in meril,
* vzorec pogodbe o sofinanciranju programov.

1. člen

(komisija za izvedbo JR)

1. Župan s sklepom ustanovi Komisijo za izvedbo JR (v nadaljevanju: komisija).
2. Komisijo sestavljajo predsednik in najmanj dva člana. Predsednik in člani komisije ne smejo biti z vlagatelji, ki kandidirajo za dodelitev sredstev, interesno povezani v smislu poslovne povezanosti, sorodstvenega razmerja (v ravni vrsti ali v stranski vrsti do vštetega četrtega kolena), v zakonski zvezi, v zunajzakonski skupnosti, v svaštvu do vštetega drugega kolena tudi, če so te zveze, razmerja oziroma skupnosti že prenehale. Prav tako ne smejo sodelovati pri delu komisije, če obstajajo druge okoliščine, ki bi vplivale na njihovo neobjektivnost in nepristranskost (npr. osebne povezave). Člani komisije podpišejo izjavo o odsotnosti interesne povezanosti.
3. Komisija se sestaja na rednih in izrednih sejah. Seje lahko potekajo tudi dopisno ali na daljavo. Komisija o poteku sej in o svojem delu vodi zapisnik. Za sklepčnost in sprejemanje odločitev je potrebna navadna večina.
4. Naloge komisije so:

* pregled in ocena razpisne dokumentacije,
* odpiranje in ugotavljanje pravočasnosti ter popolnosti prejetih vlog,
* ocenitev vlog na podlagi pogojev in meril navedenih v LPŠ, JR oziroma razpisni dokumentaciji,
* priprava predloga izvajalcev LPŠ po izbranih področjih športa,
* potrditev predloga izbire in sofinanciranja LPŠ po področjih športa in po izvajalcih,
* vodenje zapisnikov o svojem delu.

1. Strokovno-administrativna dela za komisijo opravlja občinska uprava.
2. člen

(postopek izvedbe JR)

1. Občinska uprava izvedbo JR najavi v občinskem časopisu, besedilo JR in razpisno dokumentacijo pa objavi na svojih spletnih straneh. Rok za prijavo na JR ne sme biti krajši kot 14 dni od objave JR.
2. Vloga mora biti oddana v zaprti ovojnici z oznako »ne odpiraj – vloga« in navedbo JR, na katerega se nanaša. Vloga je lahko tudi elektronska, če je tako določeno v JR. Način elektronske predložitve vloge se določi v razpisni dokumentaciji.
3. Odpiranje prejetih vlog opravi Komisija v roku in na način, ki je predviden v besedilu JR. Odpirajo se samo v roku posredovane vloge v pravilno izpolnjeni in označeni ovojnici ter v vrstnem redu, po katerem so bile prejete. Odpiranje vlog ni javno.
4. Za vsako vlogo Komisija na odpiranju ugotovi formalno popolnost glede na to, ali je bila oddana pravočasno in s strani upravičenega vlagatelja ter ali so bili predloženi vsi zahtevani dokumenti.
5. Vlogo, ki ni pravočasna ali je ni vložila upravičena oseba, se s sklepom zavrže. Pritožba zoper sklep ni dovoljena.
6. O odpiranju vlog se vodi zapisnik, ki vsebuje:

* kraj in čas odpiranja prispelih vlog,
* imena navzočih članov komisije,
* naziv vlagateljev navedenih po vrstnem redu odpiranja,
* ugotovitve o popolnosti oziroma nepopolnosti posamezne vloge ter navedbo manjkajoče dokumentacije.

1. Zapisnik podpišejo predsednik in prisotni člani komisije.
2. člen

(poziv za dopolnitev vloge)

1. Komisija na podlagi zapisnika o odpiranju vlog v roku osmih dni pisno pozove vlagatelje, katerih vloge niso bile popolne, da jih dopolnijo. Rok za dopolnitev vlog je osem (8) dni od prejema poziva.
2. Nepopolne vloge, ki jih vlagatelji ne dopolnijo v roku, se s sklepom zavržejo. Pritožba zoper sklep ni dovoljena.
3. člen

(odločba o izbiri ali zavrnitvi)

1. Na osnovi odločitve Komisije odločbo o izbiri oziroma o zavrnitvi vloge izda pristojni organ občinske uprave.
2. Odločba o izbiri je podlaga za sklenitev pogodb o sofinanciranju izvajanja LPŠ.
3. Ob izdaji odločbe o izbiri izvajalec razpisa vlagatelja pozove k podpisu pogodbe o sofinanciranju izvajanja LPŠ.
4. člen

(pritožbeni postopek: ugovor)

1. Zoper odločbo o izbiri je možno podati ugovor v roku osmih (8) dni po prejemu odločbe. Predmet ugovora ne morejo biti pogoji in merila za vrednotenje LPŠ.
2. O ugovoru odloči župan v roku trideset (30) dni od prejema ugovora. Odločitev župana je dokončna. O dokončni odločitvi župan obvesti tudi Komisijo.
3. Zoper odločitev župana je dopusten upravni spor na Upravnem sodišču Republike Slovenije, ki se vloži v roku trideset (30) dni od vročitve odločbe.
4. Vložen upravni spor ne zadrži sklepanja pogodb z izbranimi izvajalci LPŠ.
5. člen

(objava rezultatov JR)

1. Rezultati JR se po zaključku postopka JR objavijo na spletni strani občine.
2. VSEBINA POGODB Z IZVAJALCI LPŠ IN NAČIN NADZORA NAD POGODBAMI
3. člen

(pogodba z izbranimi izvajalci LPŠ)

1. Z izbranimi izvajalci LPŠ župan sklene pogodbe o sofinanciranju izvajanja LPŠ. V pogodbi se opredeli:

* naziv in naslov obeh pogodbenih strank,
* pravno osnovo za sklenitev pogodbe,
* vsebino in obseg dejavnosti,
* čas realizacije dejavnosti,
* višino dodeljenih sredstev,
* terminski plan porabe sredstev,
* način nadzora nad namensko porabo sredstev, izvedbo programov in področij športa in predvidene sankcije v primeru neizvajanja,
* način nakazovanja sredstev izvajalcu,
* način in vzrok spremembe višine pogodbenih sredstev,
* način, vsebino in rok za poročanje o realizaciji LPŠ po pogodbi,
* skrbnika pogodbe na strani obeh pogodbenih strank,
* določilo, da izvajalec, ki nenamensko koristi pogodbena sredstva ali drugače krši pogodbena določila, ne more kandidirati za sredstva na naslednjem JR,
* druge medsebojne pravice in obveznosti.

1. Če se izbrani izvajalec v roku osmih (8) dni ne odzove na poziv k podpisu pogodbe, se šteje, da je umaknil vlogo za sofinanciranje.
2. člen

(spremljanje izvajanja LPŠ)

1. Izvajalci LPŠ so dolžni izvajati izbrana področja športa v obsegu opredeljenem v pogodbi, sredstva pa nameniti za izbrano področje športa v skladu z JR.
2. Nadzor nad izvajanjem pogodb in porabo proračunskih sredstev izvaja občinska uprava. Nadzor se lahko izvede kadarkoli v času trajanja pogodbe.

Nadzor se lahko izvaja z uporabo naslednjih postopkov:

* pregled periodičnih poročil izvajalcev,
* pregled spletnih strani izvajalcev ter spremljanje medijskih oblik javnega nastopanja,
* razgovori skrbnika pogodb z upravljavci (javnih) športnih objektov,
* razgovori skrbnika pogodb z izvajalci na sedežu občinske uprave,
* preverjanje izvedbe programov na mestu izvajanja – športnem objektu,
* pregled izvajanja na sedežu izvajalca in revizijski pregled na podlagi predloga.

1. V primeru, da občinska uprava ugotovi nenamensko porabo prejetih sredstev, lahko takoj ustavi sofinanciranje in odstopi od pogodbe. Že prejeta proračunska sredstva mora izvajalec vrniti v proračun skupaj z zakonitimi zamudnimi obrestmi.
2. Izvajalec, ki krši pogodbena določila, ne more kandidirati za proračunska sredstva na naslednjem JR.

1. člen

(prednostna uporaba javnih športnih objektov in površin)

1. Zavodi s področja vzgoje in izobraževanja, ki izvajajo programe v okviru obveznega ali razširjenega dela vzgojno izobraževalnega procesa, imajo pri uporabi javnih športnih objektov in površina za šport v naravi prednost pred izvajalci LPŠ in drugimi uporabniki.
2. Športna društva, ki izvajajo LPŠ, imajo pod enakimi pogoji prednost pred drugimi uporabniki.
3. Športna društva, ki ne izvajajo LPŠ, a imajo status nevladne organizacije v javnem interesu na področju športa, imajo pod enakimi pogoji prednost pred drugimi uporabniki, ki niso izvajalci LPŠ.
4. PREHODNE IN KONČNE DOLOČBE
5. člen

(prenehanje veljavnosti)

Z dnem uveljavitve tega Odloka preneha veljati Pravilnik o izvajanju programa športa v Občini Horjul (Uradni list RS, št. 45/10, 28/12) z Merili za vrednotenje športa v Občini Horjul št. 2 (sprejeto na 3. seji Občinskega sveta Občine Horjul, dne 24.03.2015).

1. člen

(veljavnost odloka)

Ta odlok začne veljati in se uporabljati 15. dan po objavi v Uradnem listu RS.

Številka: 007-0007/2025-1

Datum: 13.06.2025

OBČINA HORJUL

Janko PREBIL, župan l.r

|  |
| --- |
| **POGOJI IN MERILA ZA IZBIRO, OCENJEVANJE IN VREDNOTENJE LETNEGA PROGRAMA ŠPORTA V OBČINI HORJUL (izvleček- 2026)** |

POGOJI IN MERILA

ZA IZBIRO, OCENJEVANJE IN VREDNOTENJE

LETNEGA PROGRAMA ŠPORTA V OBČINI HORJUL (izvleček- 2026)

DOLOČITEV UPRAVIČENIH IZVAJALCEV LPŠ

Za uresničevanje javnega interesa v športu se za leto 2025 s Pogoji in merili (v nadaljevanju: merila) opredeli način vrednotenja športnih programov in področij, ki bodo sofinancirani na osnovi izvedbe javnega razpisa (JR).

Prijavitelji po 4. členu odloka postanejo upravičeni izvajalci LPŠ, če izpolnjujejo naslednje pogoje:

* imajo sedež v občini in so na dan objave JR najmanj eno (1) leto registrirani v skladu z veljavnimi predpisi,
* ena od registriranih dejavnosti prijaviteljev je izvajanje športnih programov:
  + SKD: 93.120 – dejavnost športnih klubov,
  + SKD: 93.190 – druge športne dejavnosti,
* imajo za prijavljena področja športa:
  + zagotovljene materialne in prostorske pogoje ter ustrezno izobražen in/ali usposobljen kader za opravljanje strokovnega dela v športu,
  + izdelano finančno konstrukcijo, iz katere so razvidni viri prihodkov in stroškov izvedbe,
  + urejeno evidenco članstva (športna društva, zveze) ter evidenco o udeležencih programov.

Prijavitelji, ki ne izpolnjujejo navedenih pogojev, se v nadaljevanju postopka izločijo iz ocenjevanja in vrednotenja.

Športna društva in njihove zveze imajo pod enakimi pogoji prednost pri ocenjevanju in vrednotenju.

MERILA PO PODROČJIH ŠPORTA

Merila obsegajo naslednja področja športa:

* športni programi,
  + prostočasna športna vzgoja otrok in mladine
  + športna rekreacija
  + šport starejših
* športni objekti in površine za šport v naravi,
* organiziranost v športu,
* športne prireditve in promocija športa,

1. ŠPORTNI PROGRAMI

Športni programi so najbolj prepoznaven del športa in praviloma predstavljajo organizirano in strokovno vodeno športno vadbo, ki je prilagojena različnim skupinam ljudi, njihovim sposobnostim, znanju, motivaciji, starosti.

Uporabljene kratice v nadaljevanju predstavljajo naslednje skupine športnih programov:

* PRO: športna vzgoja otrok in mladine: prostočasni programi,
* RE: programi športne rekreacije,
* ŠSTA: programi športa starejših.

1.1 SKUPNA MERILA ZA OCENJEVANJE IN VREDNOTENJE ŠPORTNIH PROGRAMOV

Ocenjevanje in vrednotenje na JR prijavljenih športnih programov se izvede na podlagi meril:

1. KOMPETENTNOST STROKOVNIH DELAVCEV (= *korekcija strokovni kader*):

* športni programi zahtevajo različno angažiranost izobraženega in/ali usposobljenega strokovnega kadra, pri čemer ustrezno usposobljen in/ali izobražen kader predstavljajo samo osebe s pridobljeno odločbo o vpisu v razvid strokovnih delavcev v športu (izdana s strani MGTŠ), ki so na osnovi le-te tudi vpisane v razvid.
* v programih, kjer ni strokovno usposobljenega/izobraženega kadra, je korekcijski faktor = 0,000.
* če isti strokovni kader **hkrati v istem terminu** izvaja dva ali več programov istega izvajalca, se korekcijski faktor ustrezno zmanjša.

|  |  |  |
| --- | --- | --- |
| PREGLEDNICA A | STROKOVNI KADER | |
| KOMPETENTNOST STROKOVNEGA KADRA | RE, ŠSTA | PRO |
| korekcijski faktor strokovni kader | 0,500 | 0,750 |

1. ŠTEVILO VADEČIH/ŠTEVILO ŠPORTNIKOV/VELIKOST VADBENE SKUPINE (=*koeficient popolnosti skupine*):

* isti udeleženec se pri istem izvajalcu vrednoti le venem (1) športnem programu.
* različne športne panoge in starostne skupine za izvedbo optimalne vadbe zahtevajo različno število vključenih, zato je z merili določena potrebna (priporočena) velikost vadbene skupine.

|  |  |  |  |  |
| --- | --- | --- | --- | --- |
| PREGLEDNICA B-1 | VELIKOST SKUPINE: RE, ŠSTA | | | |
| ŠTEVILO VKLJUČENIH V VADBENI SKUPINI | PRO: do 6 | PRO: 7 do 20 | RE | ŠSTA |
| velikost skupine/število vključenih | 8 | 12 | 12 | 8 |

* če se število vključenih razlikuje od potrebnega števila, se določi »proporcionalna vrednost koeficienta«:
* stopnja 1: program se ne prizna, če vanj ni vključena polovica potrebnega števila vadečih (do 49,99 %),
* stopnja 2: če je v program vključenih manj vadečih (50,00 % do 99,99 %), se proporcionalna vrednost koeficienta ustrezno zmanjša,
* stopnja 3: večje število vključenih (100,00 % in več) v program ne vpliva na dodatno vrednotenje.

|  |  |  |  |
| --- | --- | --- | --- |
| PREGLEDNICA B-2 | VELIKOST SKUPINE: korekcija | | |
| ŠTEVILO VKLJUČENIH V VADBENI SKUPINI | stopnja 1 | stopnja 2 | stopnja 3 |
| koeficient popolnosti skupine | 0,000 | proporcionalna vrednost koeficienta | 1,000 |

1. ŠTEVILO PRIZNANIH ŠPORTNIH PROGRAMOV (vadbene skupine):

* posameznemu prijavitelju se v letu 2026 prizna največ:
  + največ pet (5) vadbenih skupin v razpisanih programih PRO.
  + največ tri (3) vadbene skupine v razpisanih programih RE ,
  + največ dve (2) vadbeni skupini v razpisanih programih ŠSTA.

1.2 MERILA ZA VREDNOTENJE SKUPIN ŠPORTNIH PROGRAMOV

1.2.1 PROSTOČASNI ŠPORTNI PROGRAMI OTROK IN MLADINE

Prostočasni programi (PRO) so tisti programi, katerih cilj je ljubiteljsko ukvarjanje s športom in koristno preživljanje prostega časa, namen pa ni udeležba na tekmovanjih.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| PRO: celoletni prostočasni programi otrok in mladine | strokovni kader/skupina |

|  |  |  |
| --- | --- | --- |
| PREGLEDNICA ŠT. 1 | PROGRAMI PRO | |
| CELOLETNI PROSTOČASNI PROGRAMI | PRO: do 6 | PRO: do 20 |
| število ur vadbe/tedensko | 1,5 | 2 |
| število tednov | 30 | 30 |
| TOČKE/STROKOVNI KADER/SKUPINA | 45 | 60 |

Programi PRO potekajo najmanj 30 tednov v letu. Vsakemu izvajalcu se za vsak prijavljeni program prizna tolikšen letni obseg vadbe, kot ga sam prijavi na JR, vendar največ 60 ur (1 ura = 60 minut).

1.2.2 ŠPORTNOREKREATIVNI PROGRAMI, ODRASLIH IN STAREJŠIH

Programi športne rekreacija (RE) predstavljajo najširšo in najpestrejšo izbiro programov športnorekreativne vadbe za odrasle vseh starosti (nad 20 let) s ciljem aktivne in koristne izrabe prostega časa (druženje, zabava), ohranjanja zdravja in dobrega počutja ter udeležbe na rekreativnih tekmovanjih.

Šport starejših (ŠSTA) je športnorekreativna dejavnost odraslih praviloma nad doseženim 65. letom, ki predstavlja kakovostno ohranjanje telesnega, duševnega in socialnega zdravja ter ohranjanja ustvarjalne življenjske energije.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| RE: celoletni športnorekreativni programi odraslih | strokovni kader/skupina |
| ŠSta: celoletni športnorekreativni programi starejših | strokovni kader/skupina |

|  |  |  |
| --- | --- | --- |
| PREGLEDNICA ŠT. 2 | PROGRAMI RE in ŠSTA | |
| CELOLETNI ŠPORTNOREKREATIVNI PROGRAMI | RE | ŠSTA |
| število ur vadbe/tedensko | 2 | 2 |
| število tednov | 30 | 30 |
| TOČKE/STROKOVNI KADER/SKUPINA | 60 | 60 |

Programi RE, ŠST lahko potekajo najmanj 30 tednov v letu. Vsakemu izvajalcu se za vsak prijavljeni program prizna tolikšen letni obseg vadbe, kot ga sam prijavi na JR, vendar največ 60 ur (1 ura = 60 minut).

1. ŠPORTNI OBJEKTI IN POVRŠINE ZA ŠPORT V NARAVI

2.1 MERILA ZA SOFINANCIRANJE UPORABE ŠPORTNIH OBJEKTOV IN POVRŠIN

Pri izvedbi športnih programov izvajalci LPŠ uporabljajo tudi plačljive športne objekte v občini in izven nje.

Občina sofinancira uporabo telovadnice OŠ Horjul in dvorane ŠPH prijaviteljem, ki v postopku JR stroške uporabe upravičijo s kopijami računov iz preteklega obračunskega/koledarskega obdobja.

Občina v 2026 omogoča brezplačno vadbo HK Dinamiti v dvorani ŠPH v višini 30 ur mesečno ob pogoju, da je 80 % terminov (ur) namenjenih programom za otroke in mladino v terminih od 16.00 do 19.00.

Ne sofinancira se uporaba športnih objektov izven meja občine.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI OBJEKTI: | MERILO ZA VREDNOTENJE: |
| OBJEKTI: subvencioniranje uporabe športnih objektov | materialni stroški/objekt |

|  |  |
| --- | --- |
| PREGLEDNICA ŠT. 3 | OBJEKT |
| ŠPORTNI OBJEKTI IN POVRŠINE ZA ŠPORT | UPORABA |
| stroški uporabe objekta | 10 |
| TOČKE/MATERIALNI STROŠKI/UPORABNIK | 1 |

Končno višino subvencioniranja uporabe športnega objekta določi Komisija za izvedbo JR, tako da upošteva merilo: 10,00 € dokazanih stroškov = 1 točka (vendar le do višine skupnega priznanega letnega obsega vadbe v urah: za vsak z JR priznani športni program).

1. ORGANIZIRANOST V ŠPORTU
   1. MERILA ZA VREDNOTENJE DELOVANJA ŠPORTNIH DRUŠTEV

Pri vrednotenju delovanja športnih društev in njihovih zvez se upoštevajo naslednja merila:

* LOKALNI POMEN: leta neprekinjenega delovanja društva (podatki AJPES),
* ORGANIZIRANOST: število članov društva s plačano članarino (podatki IZVAJALCA),
* KONKURENČNOST: registrirani športniki pri NPŠZ (podatki OKS-ZŠZ),

Pri vsakem merilu največji možni obseg ne more preseči 100 točk, največje skupno število točk znaša 300!

Izvajalci, ki niso registrirani kot športna društva na območju občine Horjul, v tem segmentu ne morejo kandidirati.

S sredstvi lokalne skupnosti se sofinancirajo:

|  |  |
| --- | --- |
| ORGANIZIRANOST V ŠPORTU: | MERILO ZA VREDNOTENJE: |
| delovanje športnih društev na lokalni ravni | materialni stroški/leto in član in športnik |

|  |  |  |  |
| --- | --- | --- | --- |
| PREGLEDNICA ŠT. 4 | ORGANIZIRANOST V ŠPORTU | | |
| DELOVANJE ŠPORTNIH DRUŠTEV | TRADICIJA | ČLANSTVO | REGISTRIRANI |
| točke/leto | 3 | 0 | 0 |
| točke/član; točke/športnik | 0 | 1 | 2 |
| TOČKE/MATERIALNI STROŠKI/DRUŠTVO | 100 | 100 | 100 |

1. ŠPORTNE PRIREDITVE IN PROMOCIJA ŠPORTA

4.1 MERILA ZA VREDNOTENJE DRUGIH ŠPORTNIH PRIREDITEV

Pri vrednotenju športnih prireditev se upoštevajo naslednja MERILA:

* MNOŽIČNOST (število udeležencev/tekmovalcev),
* RAVEN PRIREDITVE (odmevnost),
* USTREZNOST VSEBINE (osnovni namen) in
* POMEN PRIREDITVE (za lokalno okolje, prednostne : neprednostne prireditve).

Vsak prijavitelj lahko v postopku JR prijavi največ pet (5) športnih prireditev.

S sredstvi lokalne skupnosti se sofinancirajo:

|  |  |
| --- | --- |
| ŠPORTNE PRIREDITVE | MERILO ZA VREDNOTENJE: |
| športne prireditve lokalnega, občinskega in državnega pomena | materialni stroški/prireditev |

|  |  |  |  |
| --- | --- | --- | --- |
| PREGLEDNICA ŠT.5-1 | ŠPORTNE PRIREDITVE | | |
| MNOŽIČNOST: število vključenih | do 50 | 51 - 100 | nad 101 |
| TOČKE/MATERIALNI STROŠKI/PRIREDITEV | do 20 | do 40 | do 80 |

|  |  |  |  |
| --- | --- | --- | --- |
| PREGLEDNICA ŠT. 5-2 | KOREKCIJA: PRIREDITVE | | |
| POMEN ZA LOKALNO OKOLJE: raven prireditve | lokalno | občinsko | državno |
| KOREKCIJSKI FAKTOR | do 0,500 | do 0,750 | do 1,000 |
| USTREZNOST VSEBINE: namen prireditve | netekmovalno | tekmovalno: VSI | tekmovalno: MLADI |
| KOREKCIJSKI FAKTOR | do 0,500 | do 0,750 | do 1,000 |

Končno višino sofinanciranja izvedbe športnih prireditev določi Komisija za izvedbo JR, tako da na osnovi preglednic (6-1 in 6-2) določi višino točk glede na število udeležencev/tekmovalcev. Skupna vrednost korekcijskega faktorja MS izvedbe prireditve seštevek posameznih korekcijskih faktorjev.

Občina je za leto 2026 določila tri prednostne športne prireditve:

* Kolesarska dirka na Koreno,
* Horjul hockey cup,
* Turnir v hokeju za mlade,

ki se sofinancirajo, če prijavitelji v skladu s pogoji JR pravočasno oddajo vlogo.

KONČNE DOLOČBE

Spremembe in dopolnitve Pogojev in meril za izbiro, ocenjevanje in vrednotenje LPŠ v občini Horjul (priloga Odloka) se lahko opredelijo z LPŠ in/ali z JR za leto, za katerega se LPŠ sprejema.

Pogoji in merila za izbiro, ocenjevanje in vrednotenje LPŠ v občini Horjul se za programe in področja športa, ki so v koledarskem letu sofinancirani, objavi kot sestavni del razpisne dokumentacije (merila: izvleček)!

Pogoji in merila (izvleček) se od dneva objave JR za sofinanciranje LPŠ do končne odločitve o višini sofinanciranja programov in področij ne smejo spreminjati.

Izvleček meril (2026) je bil sprejet na 19. redni seji občinskega sveta Občine Horjul, dne 18.12.2025.

Številka: 671-0018/2025-4

Datum: 19.12.2025

Janko Prebil l.r.

Župan Občine Horjul

|  |
| --- |
| **LETNI PROGRAM ŠPORTA V OBČINI HORJUL ZA LETO 2026** |

Na podlagi 13. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B), 5. člena Odloka o sofinanciranju letnega programa športa v Občini Horjul (Uradni list RS, št. 44/25) in 15. člena Statuta Občine Horjul (Uradni list RS, št. 63/10, 105/10, 80/13, 28/55, 44/25) je Občinski svet Občine Horjul na svoji 19. redni seji, dne 19.12.2025 sprejel

LETNI PROGRAM ŠPORTA

V OBČINI HORJUL ZA LETO 2026

1. člen

(vsebina)

Občina Horjul (v nadaljevanju: občina) v skladu z razvojnimi načrti občine in razpoložljivimi sredstvi proračuna ter s kadrovskimi in prostorskimi razmerami v športu z Letnim programom športa v občini Horjul za leto 2026 (v nadaljevanju: LPŠ 2026) določi:

* vrsto in obseg športnih programov in področij, ki se v letu 2026 sofinancirajo iz občinskega proračuna,
* višino proračunskih sredstev za sofinanciranje športnih programov in področij v letu 2026.

2. člen

(programi in področja športa)

V letu 2026 se iz sredstev proračuna občine sofinancirajo naslednji programi in področja športa:

ŠPORTNI PROGRAMI:

* prostočasna športna vzgoja otrok in mladine (PRO):
  + celoletni prostočasni programi za otroke in mladino.
* športna rekreacija (RE):
  + celoletni športno rekreativni programi za odrasle,
* šport starejših (ŠSTA):
  + celoletni športno rekreativni programi za starejše.

ŠPORTNI OBJEKTI IN POVRŠINE ZA ŠPORT V NARAVI:

* subvencioniranje uporabe javnih športnih objektov in površin,
* obratovanje in vzdrževanje športne dvorane OŠ,
* obratovanje in vzdrževanje športnega parka,
* izgradnja kolo parka pumptrack,
* sofinanciranje postavitve športnih igrišč.

ORGANIZIRANOST V ŠPORTU:

* delovanje športnih društev.

ŠPORTNE PIRIREDITVE:

* prednostne športne prireditve:
  + »Kolesarska dirka na Koreno«,
  + »Horjul Hockey cup«,
  + »Turnir v hokeju za mlade«.
* druge lokalno pomembne športne prireditve.

3. člen

(višina proračunskih sredstev)

Sredstva za realizacijo LPŠ so zagotovljena z Odlokom o proračunu občine za leto 2026 in sicer:

|  |  |  |  |  |
| --- | --- | --- | --- | --- |
| ŠPORTNI PROGRAMI IN PODROČJA | | p. p. | 2026 | |
| sredstva | v % |
| PRO | prostočasni programi za otroke in mladino | 1885 | 6.000,00 € | 33,33% |
| RE | športnorekreativni programi za odrasle |
| ŠSTA | športnorekreativni programi za starejše |
| OBJEKT | subvencioniranje uporabe javnih športni objektov in površin | 5.000,00 € | 27,78% |
| ORG | delovanje športnih društev | 2.000,00 € | 11,11% |
| PRIR | prednostna: kolesarska dirka na Koreno | 600,00 € | 3,33% |
| PRIR | prednostna: Horjul Hockey Cup | 600,00 € | 3,33% |
| PRIR | prednostna: Turnir v hokeju za mlade | 1.000,00 € | 5,56% |
| PRIR | druge športne prireditve | 2.800,00 € | 15,56% |
| SKUPAJ SREDSTVA JAVNEGA RAZPISA | | | 18.000,00 € | 100,00% |
| VIZ | naučimo se plavati (NSP) in dodatni programi športa (DPŠ) | 1885 | 9.000,00 € | 3,09% |
| OBJEKT | športna dvorana: obratovanje in vzdrževanje | 1925 | 39.000,00 € | 13,40% |
| OBJEKT | športni park: obratovanje in vzdrževanje | 1883 | 57.000,00 € | 19,59% |
| OBJEKT | kolo park: pumptrack Horjul | 1883 | 126.000,00 € | 43,30% |
| OBJEKT | postavitev športnih igrišč: sofinanciranje | 1640 | 60.000,00 € | 20,62% |
| SKUPAJ SREDSTVA, KI NISO PREDMET JR | | | 291.000,00 € | 100,00% |
| SKUPAJ PRORAČUNSKA SREDSTVA ZA ŠPORT | | | 309.000,00 € |  |

4. člen

(načini zagotavljanja sredstev)

Občina bo sredstva za izvedbo LPŠ zagotovila:

* z izvedbo javnega razpisa in pogodb, ki jih župan podpiše z izbranimi izvajalci (proračunska postavka: 1885 - del),
* na osnovi pogodbe z javnim zavodom OŠ za izvajanje programov VIZ (proračunska postavka: 1885 – del),
* na osnovi potrjenega programa vlaganj v športno infrastrukturo in/ali pogodb z upravljavci objektov(proračunske postavke: 1925,1883, 1640).

5. člen

(javni razpis)

Na osnovi sprejetega LPŠ 2026 bo občinska uprava izvedla postopke za izvedbo javnega razpisa za sofinanciranje LPŠ v občini Horjul za leto 2026. Vrednotenje na javni razpis prispelih vlog se izvrši na osnovi pogojev in meril za vrednotenje iz Odloka. Izvleček meril je sestavni del razpisne dokumentacije.

6. člen

(možnosti prerazporeditve sredstev LPŠ in JR)

Če komisija za izvedbo javnega razpisa v postopku JR ugotovi, da je število prijav na posameznih področjih manjše od pričakovanj, lahko sredstva znotraj proračunske postavke (p. p. 1885 - del) prerazporedi na tista razpisana področja športa, kjer je število prijav večje od pričakovanj.

7. člen

(spremembe LPŠ)

Sprememba občinskega proračuna na področju športa istočasno pomeni spremembo LPŠ 2026.

8. člen

(veljavnost LPŠ)

LPŠ v občini Horjul za leto 2026 začne veljati, ko ga sprejme Občinski svet Občine Horjul.

Številka: 671-0018/2025-3

Datum: 19.12.2025

Janko Prebil l.r.

Župan Občine Horjul

|  |
| --- |
| **VZOREC POGODBE** |

OBČINA HORJUL, Občinski trg 1, 1354 Horjul, davčna številka SI 19084951, matična številka 1332180000, ki jo zastopa župan Janko Prebil (v nadaljevanju: naročnik)

in

NAZIV IZVAJALCA \_\_\_\_\_\_\_\_\_\_\_\_\_\_\_\_, naslov \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pošta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, MŠ: \_\_\_\_\_\_\_ ; ID za DDV \_\_\_\_\_\_\_\_, ki ga zastopa predsednik/ca \_\_\_\_\_\_\_\_\_\_\_\_ (v nadaljnjem besedilu: izvajalec),

sklenetanaslednjo

POGODBO št. \_\_\_\_\_\_

O SOFINANCIRANJU LETNEGA PROGRAMA ŠPORTA V OBČINI HORJUL ZA LETO 2026

1. člen

Pogodbeni stranki uvodoma ugotavljata:

* da je naročnik na osnovi Odloka o sofinanciranju letnega programa športa v Občini Horjul (Uradni list RS, št. 44/25) in Letnega programa športa v Občini Horjul za leto 2026 (sprejeto na 19. redni seji Občinskega sveta Občine Horjul, dne 18.12.2025) objavil javni razpis (v nadaljevanju: JR) in izmed prispelih ponudbami za izvajalca LPŠ izbral \_\_\_\_\_\_\_\_\_\_\_\_\_\_\_\_\_\_.
* da je bilo v postopku JR ugotovljeno, da je vloga izvajalca popolna, pravočasna in jo je podal upravičeni predlagatelj, ki izpolnjuje pogoje določene v JR,
* da je vlogo na podlagi na podlagi Pogojev in meril za sofinanciranje letnega programa športa v Občini Horjul za leto 2026 pregledala in ocenila Komisija za izvedbo JR in predlagala končno višino dodeljenih sredstev.

1. člen

Na osnovi izdane odločbe št. \_\_\_\_\_\_\_\_\_\_\_\_ z dne, \_\_\_\_\_\_\_ so bila v skladu s Pogoji in merili izvajalcu dodeljena sredstva za izvajanje odobrenih športnih programov in področij navedenih v prilogi omenjene odločbe.

1. člen

Izvajalec se zavezuje, da bo športne programe in področja, ki so predmet te pogodbe, izvajal strokovno in v smislu namenske ter racionalne porabe proračunskih sredstev. Vsi športni programi in področja bodo realizirani v času od 1.1.2026 do 31.12.2026.

1. člen

S proračunom občine za leto 2026, ki ga je 18.12.2025 sprejel občinski svet Občine Horjul na 19. redni seji občinskega sveta (Uradni list RS št. 110/2025), bo naročnik za izvedbo odobrenih športnih programov in področij v letu 2026 izvajalcu zagotovil sredstva iz proračunske postavke »1885 Športna društva – delovanje, prireditve« v skupni višini \_\_\_\_\_\_\_ € in sicer:

|  |  |  |  |  |  |  |  |
| --- | --- | --- | --- | --- | --- | --- | --- |
| IZVAJALEC - 1 | | OBSEG - ŠTEVILO | | | | VREDNOST | |
| URE | PROGRAM | VKLJUČENI | TOČKE | TOČKE | PROGRAMA |
| PRO | PROSTOČASNI PROGRAMI OTROK IN MLADINE | 0 | 0 | 0 | 0 | 0,00000 € | 0,00 € |
| RE | ŠPORTNOREKREATIVNI PROGRAMI ODRASLIH | 0 | 0 | 0 | 0 | 0,00000 € | 0,00 € |
| ŠSTA | ŠPORTNOREKREATIVNI PROGRAMI STAREJŠIH | 0 | 0 | 0 | 0 | 0,00000 € | 0,00 € |
| SKUPAJ ŠPORTNI PROGRAMI | | 0 | 0 | 0 | 0 |  | 0,00 € |
| OBJEKT | UPORABA ŠPORTNIH OBJEKTOV | | 0 | 0 | 0 | 0,00000 € | 0,00 € |
| ORG | ORGANIZIRANOST V ŠPORTU | | 0 | 0 | 0 | 0,00000 € | 0,00 € |
| PRIR | ŠPORTNE PRIREDITVE | | 0 | 0 | 0 | 0,00000 € | 0,00 € |
| SKUPAJ VSA PODROČJA ŠPORTA | | | 0 | 0 | 0 |  | 0,00 € |

Sredstva pridobljena na programih PROSTOČASNI PROGRAMI OTROK IN MLADINE, ŠPORTNOREKREATIVNI PROGRAMI ODRASLIH, ŠPORTNOREKREATIVNI PROGRAMI STAREJŠIH, UPORABA ŠPORTNIH OBJEKTOV, ORGANIZIRANOST V ŠPORTU, v skupni višini \_\_\_\_\_\_\_\_ EUR bo občina nakazala po prejemu podpisane pogodbe.

Preostala sredstva dobljena na programih ŠPORTNE PRIREDITVE, ki v skupni višini znašajo \_\_\_\_\_ EUR, pa po prejemu zahtevka z vsebinskim poročilom o realizaciji posamezne prireditve, seznamu udeležencev ter priloženi specifikaciji realiziranih stroškov (z dokazili).

Izvajalec se zavezuje, da bo porabil odobrena sredstva do konca leta 2026 za namene, kot so opredeljeni v 4. členu te pogodbe ter do **01.04.2027** občini dostavil:

* poročilo o realizaciji plana 2026 in finančno poročilo o namenski porabi dodeljenih sredstev v letu 2026,
* zapisnik letnega občnega zbora
* plan za leto 2027.

Sredstva bo naročnik nakazoval na poslovni račun izvajalca št.: \_\_\_\_\_\_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_.

1. člen

Izvajalec dovoljuje naročniku ali njegovemu pooblaščencu, da spremlja in nadzira izvajanje športnih programov in področij in namensko porabo sredstev, ki so predmet pogodbe. Pogodbeni stranki soglašata, da lahko naročnik na podlagi ugotovitev izvedenega nadzora:

* ustavi nakazilo, v kolikor izvajalec ne izvaja odobrenih športnih programov in področij,
* ustavi nakazilo in zahteva vračilo sredstev v celoti ali delno skupaj z zakonitimi zamudnimi obrestmi od dneva nakazila dalje, v kolikor izvajalec ne ravna v skladu z določili pogodbe (sredstva koristi nenamensko in v nasprotju s pogodbo).

V primerih, navedenih v prvem odstavku tega člena, se izvajalec zavezuje, da bo prejeta sredstva skupaj z zakonitimi zamudnimi obrestmi nakazal na transakcijski račun naročnika najkasneje v 15. dneh po prejemu pisnega poziva s strani naročnika.

V primeru, da bo izvajalec moral vrniti prejeta sredstva z zamudnimi obrestmi, se iz tega naslova izrecno odpoveduje uveljavljati kakršnekoli odškodninske ali druge zahtevke nasproti naročniku.

Izvajalec, ki krši določila te pogodbe in je to nesporno ugotovljeno v procesu nadzora, ne more kandidirati za proračunska sredstva na naslednjem javnem razpisu za sofinanciranje Letnega programa športa v Občini Horjul.

1. člen

Za izvedbo pogodbe s strani Občine Horjul je zadolžena Urša Nagode, strokovna sodelavka, s strani izvajalca pa \_\_\_\_\_\_\_\_\_\_\_\_\_\_, predsednik in zakoniti zastopnik.

1. člen

Pogodba, pri kateri kdo v imenu in na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* sklenitev posla pod ugodnejšimi pogoji ali
* opustitev dolžnega nadzora na izvajanjem pogodbenih obveznosti ali
* drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku je nična.

1. člen

Izvajalec se s podpisom te pogodbe odpoveduje pravici do pritožbe, zato je odločba, št.: \_\_\_\_\_\_\_\_\_\_, z dne \_\_\_\_\_\_\_\_\_\_\_\_\_\_\_, s podpisom te pogodbe postala pravnomočna in dokončna.

1. člen

V primeru, da izvajalec v roku osem (8) dni od prejema pogodbe v podpis le-te ne podpiše, se šteje, da je odstopil od vloge za sofinanciranje.

1. člen

Pogodbeni stranki sta soglasni, da bosta morebitne spore reševali sporazumno, v nasprotnem primeru pa je za reševanje sporov pristojno sodišče v Ljubljani.

1. člen

Ta pogodba je sestavljena v treh (3) izvodih od katerih naročnik prejme dva (2) izvoda in izvajalec en (1) izvod. Pogodba prične veljati, ko jo podpišeta obe pogodbeni stranki in velja za leto 2026.

Izvajalec: Naročnik:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Občina Horjul

Župan

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Janko Prebil

(predsednik društva)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis) (podpis)